
Мүғалімнің тірегі – терең білім

Бүгінгі заман ұлт тәрбиесінің тұтқасын ұстайтын ұстаздың жан-жақты, ізденімпаз, жаңашыл болуын талап етеді. Бәсекеге қабілетті осындай мамандарға деген қажеттілік жоғары оқу орындарына да үлкен міндет жүктеп отыр. Осы жолда өңіріміздің ғылыми, мәдени орталығына айналған М. Қозыбаев атындағы Солтүстік Қазақстан университетінде болашақ мұғалімдерді даярлау бағытында бір қатар игі шаралар жүзеге асып келеді. Әсіресе оқу орнының “Қазақ тілі мен әдебиеті” кафедрасының соңғы жылдардағы қолжеткізген жетістіктері көңіл қуантады.
Қазақ тілі мен әдебиеті пәндері мұғалімдерін даярлайтын кафедрада бүгінгі таңда еліміздің әр өңірінен келген жастар білім алуда. Кафедра меңгерушісі РҺD докторы, доцент Гүлмира Мұхамеджанова басшылық ететін ұжым болашақ мұғалімдерге тіліміздің тереңін танытып, қара сөздің қадірін ұғындырып келеді. Білікті және білімді ұстаздар құрамында филология ғылымдарының кандидаттары, профессор Жанбай Қадыров, профессор Жанар Таласпаева, доцент Гүлбарам Хамзина, ғылым магистрлері аға оқытушы Гүлфайраз Синбаева, аға оқытушы Жазира Көкбас жоғары білімнің талаптарына сай өз пәндерін жетік меңгеріп, ғылым әлеміне бойлап, шәкірттерге де жаңадағдыларды дамытуда еңбек етуде. Бәсекеге қабілетті мамандаярлап шығару – қарашаңырақтың айнымас мақсаты.
Мұғалімнің ең негізгі тірегі - білімі. Тек білімі не сүйенген адамға на өз мамандығының биігін бағындырады. Соған сай біз де жастардың озық біліміне басымдық беріпкелеміз. Бұған – мамандық студенттерінің жоғары оқу үлгерімі, басым бөлігінің “жақсы”, “өте жақсы” бағаға оқып келе жатқаны дәлел. Аталған мамандыққа мемлекеттік грантта жыл сайын жеткілікті мөлщерде бөлінуде.
Кәсіби мамандаярлау да университеттердегі тәрбие жұмысының да маңызы зор екені даусыз. Кейінгі буынның бойына асыл қасиеттерімізді сіңіріп, мәдени, қоғамдық шараларға жұмылдыру ісі де жолға қойылған. Жыл басынан бері осы бағытта ондаған әдеби кеш, конференция, кездесу, байқаулар ұйымдастырылды. Олардың көпшілігі биыл мерейтойы тойланып жатқан белгілі қаламгерлердің шығармашылығына арналды. Мәселен, Қожаберген жырау Толыбай ұлының туғанына 360 жыл толуына орай “Дауылпаз баба” аттыма қалалар сайысы, Мағжан Жұмабаевтың 130 жылдығын орай “Неге екенін білмеймін, сол елімді сүйемін...” атты әдеби-поэзиялық кеш, Мұхтар Шахановтың 80 жасқа толған мерей тойы қарсаңында өткен “Өлең – менің өмірімнің айнасы” сынды шаралар дарынды студенттер бас қосқан жиындарға ұласып жатты. Республика күні, Тәуелсіздік мерекесі, Алғыс айту күні, Саяси қуғын- сүргін құрбандарын еске алу күні сынды маңызды оқиғалар да атаусыз қалған жоқ. Кафедраның ерікті жас- тары “Қамқорлық”, “Көршіңе көмектес”, “Мейірімділік пен құрмет күні”, “Ментаза сессияны қолдаймын”, “Балаларға қуаныш сыйла” сияқты қайырымдылық акцияларына ұйытқы болып, көпбалалы отбасыларға,отбасылық үлгідегі балалар үйіне қол ұшын созып, үлгілі істерімен елдің алғысына бөленіп жүр. Сонымен қатар, жыл ойына қоғам қайраткерлерімен кездесулер, патриоттық, құқықтық сипаттағы шаралар үздіксіз өтіп тұрады.
Биыл кафедра оқытушыларының бастамасымен қазақ халқының рухани мәдениетінің айтулы тұлғасы, бүкіл түркі әлеміне мәшһүр, болған ұлт мақтанышы Мағжан Жұмабаевтың 130 жылдық мерейтойына орай университетішілік Мағжан оқулары өтті. Байқауға 30-дан астам дарынды жасқатысып, ақын рухына тағзым етті. Байқау барысында алдағы уақытта сайыстың ауқымын кеңейтіп, жоғары деңгейде өткізу жайы талқыланды. Кафедра қабырғасында жұмыс істейтін “Шұғыла” жасақындар ұйымының мүшелері де әдеби шаралар, жыр кештерін ұдайы ұйымдастырып тұрады. Аталған ұйым аясында әдебиетке, жырға құмар жастар жиі бас қосып, тырнақ алды өлеңдерін оқып, рухани әңгіме өрбітіп, поэзия төңірегінде пікір алмасады.
Бір жыл ішінде студенттеріміз бірталай белестерді бағындырды. Білімді, өнерлі жастар облыстық, республикалық додаларда өңір намысын сәтті қорғап, жеңіс тұғырынан көрінді. Солардың ішінде “Ділмар” республикалық шешендік өнер байқауында топ жарған Күлай Қалиханова мен Нұрай Қалиханова, ТМД-ның үздік студенті байқауында 3-орынды иеленген Мадияр Молдабек, З.Сәнікке арналған республикалық ғылыми мақалалар байқауында бас жүлде иеленген Аружан Тоқанова, белгілі ғалым, филология ғылымдарының докторы А. Қыраубаеваның шығармашылық мұрасын зерделеуге арналған республикалық ғылыми жобалар байқауында жұлделі орындарды еншілеген Динара Абжалова, Аяжан Жайимбаева, Перизат Маматқұлова сияқты жастарды ерекше атап өтуге болады. Сонымен қатар студенттеріміз өзге де қалалық, об-лыстық байқауларда жеңіс тұғырынан көрініп, қаладағы музей, театр, кітапханаларда өтетін шараларға белсенді қатысады. Мұның бәрі – кафедра оқытушыларының тынымсыз еңбегі мен белсенді жастардың өзара тығыз байланыстағы үздіксіз ізденісінің нәтижесі.
Мемлекет басшысы халыққа арнаған соңғы Жолдауында еліміздің басты байлығы – білімді жастар екенін атап өтіп, “Адал еңбек, озық білім және үздік тәжірибе әрдайым жоғары бағаланатындығына” айрықша назар аударды. Біздің түлектеріміз бүгінде еліміз бен алыс – жақын шетелдерде жемісті еңбек етіп, білім беру, ғылым, мәдениет, мемлекеттік қызмет, ақпарат құралдары салаларының тізгінін ұстап отыр. Білім алу-шылардың да келешекте ұлт руханияты мен тілімізге қызмет етіп, өз ісінің шеберіне айналып, майталман маман атанарына сенім мол.

